Napoléon Eugène Louis Bonaparte
Napoléon Eugène Louis Jean Joseph Bonaparte, prince impérial (Pariz, 16. ožujka 1856. – provincija KwaZulu-Natal, 1. lipnja 1879.) je bio jedini sin francuskog cara Napoleona III i carice Eugénie de Montijo. Nakon što je njegov otac zbačen s prijestolja, Napoléon Eugène Louis je odveden u Englesku gdje je živio s obitelji. Nakon smrti njegova oca 1873., bonapartisti u Francuskoj su ga proglasili carem s titulom Napoleon IV, ali ovaj nikada nije realizirao titulu na koju je bio pretendent. 

U Engleskoj se školovao za vojnika. Željan bojišnice, uspješno je pritisnuo Britance da mu dozvole aktivno sudjelovanje u Anglo-Zulu ratu. Godine 1879., služeći zajedno s Britancima, poginuo je u manjem sukobu s nekoliko pripadnika plemena Zulu. Njegova prerana smrt izazvala je šok u Europi, a njome su sve realne šanse, ma koliko one male u stvarnosti bile, da dinastija Bonaparte ponovo dođe na francuski tron de facto nestale. 

Kuća Bonaparte
Britanski oficiri
Biografije, Pariz